CELEX: 32006R0936
Language: mt
Date: 2006-06-23 00:00:00
Title: Regolament tal-Kummissjoni (KE) Nru 936/2006 tat- 23 ta' Ġunju 2006 dwar il-ftuħ tas-sejħa għall-offerti għar-rifużjoni fuq l-esportazzjoni tal-qamħ komuni lejn ċerti pajjiżi terzi

24.12.2008         MT              Il-Ġurnal Uffiċjali ta’ l-Unjoni Ewropea                            611

32006R0936

L 172/6                        IL-ĠURNAL UFFIĊJALI TA’ L-UNJONI EWROPEA                           24.6.2006

                  REGOLAMENT TAL-KUMMISSJONI (KE) Nru 936/2006

                                         tat-23 ta' Ġunju 2006

    dwar il-ftuħ tas-sejħa għall-offerti għar-rifużjoni fuq l-esportazzjoni tal-qamħ komuni
                                      lejn ċerti pajjiżi terzi

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1784/2003 tad-29 ta' Settembru 2003
dwar l-organizzazzjoni komuni tas-suq fiċ-ċereali1, u b'mod partikolari l-ewwel subparagarfu
tal-Artikolu 13(3) tiegħu,

Billi:

(1)       Fid-dawl tas-sitwazzjoni preżenti tas-swieq fiċ-ċereali, għandha ssir sejħa għall-offerti
          għar-rifuzjoni fuq l-esportazzjoni tal-qamħ komuni skont l-Artikolu 4 tar-Regolament
          tal-Kummissjoni (KE) Nru 1501/95 tad-29 ta' Ġunju 1995 li jistabbilixxi ċerti regoli
          dettaljati għall-applikazzjoni tar-Regolament tal-Kunsill (KEE) Nru 1766/92 dwar l-
          għotja ta' rifużjonijiet fuq l-esportazzjoni ta' ċereali u l-miżuri li għandhom jittieħdu
          f'każ ta' disturb fis-suq taċ-ċereali2.

(2)       Ir-regoli tal-proċedura tal-offerti li għandhom jiġu segwiti għall-iffissar tar-
          rifużjonijiet fuq l-esportazzjoni huma stabbiliti fir-Regolament (KE) Nru 1501/95. Ir-
          rekwiżiti skont dik il-proċedura jinkludu obbligu għas-sottomissjoni ta’ applikazzjoni
          għal liċenzja tal-esportazzjoni u s-sottomissjoni ta' garanzija. Ir-rata ta' dik il-garanzija
          għandha tiġi stabbilita.

(3)       Jeħtieġ ukoll li jiġi stabbilit perjodu speċifiku ta' validità tal-liċenzji maħruġin fil-
          kuntest ta' din is-sejħa għall-offerti. Dak il-perjodu ta’ validità għandu jkun
          proporzjonat mar-rekwiżiti tas-suq dinji għas-sena tas-suq 2006/2007.

(4)       Sabiex jiġi żgurat trattament indaqs għall-partijiet kollha, il-liċenzji kollha maħruġin
          għandu jkollhom l-istess perjodu ta' validità.

1
          ĠU L 270, 21.10.2003, p. 78. Ir-Regolament kif emendat bir-Regolament tal-Kummissjoni (KE)
          Nru 1154/2005 (ĠU L 187, 19.7.2005, p. 11).
2
          ĠU L 147, 30.6.1995, p. 7. Ir-Regolament kif emendat l-aħħar bir-Regolament (KE) Nru 777/2004 (ĠU
          L 123, 27.4.2004, p. 50).
 ---pagebreak--- 612              MT               Il-Ġurnal Uffiċjali ta’ l-Unjoni Ewropea                          24.12.2008

(5)    Sabiex ma titħalliex isseħħ l-importazzjoni mill-ġdid, l-esportazzjonijiet skont din is-
       sejħa għall-offerti għandhom ikunu llimitati għal ċerti pajjiżi terzi.

(6)    It-tħaddim sodisfaċenti tal-proċeduri tas-sejħa għall-offerti għall-esportazzjonijiet
       jitlob li tiġi stipulata kwantità minima, u li jiġu stabbiliti l-iskadenza u l-mezz tat-
       trażmissjoni tal-offerti ssottomessi għand l-awtorità kompetenti.

(7)    Il-miżuri pprovduti f’dan ir-Regolament huma skont l-opinjoni tal-Kumitat ta’
       Ġestjoni għaċ-Ċereali,

ADOTTAT DAN IR-REGOLAMENT:

                                                Artikolu 1

1. B’dan qed tinfetaħ is-sejħa għall-offerti għar-rifużjoni fuq l-esportazzjoni, skont l-
Artikolu 4 tar-Regolament (KE) Nru 1501/95.

2. Is-sejħa għall-offerti tkopri l-qamħ komuni għall-esportazzjoni lejn destinazzjonijiet għajr
l-Albanija, il-Bulgarija, il-Kroazja, il-Bożnija u l-Ħerzegovina, is-Serbja u l-Montenegro3 u l-
ir-Repubblika ex-Jugożlavja tal-Maċedonja, il-Liechtenstein, ir-Rumanija u l-Iżvizzera.

3. Is-sejħa għall-offerti ser tibqa' miftuħa sat-28 ta' Ġunju 2007. Matul dak il-perjodu,
għandhom isiru għotjiet kull ġimgħa. Il-kwantitajiet u d-dati għas-sottomissjoni tal-offerti
għandhom jiġu stipulati fl-avviż tas-sejħa għall-offerti.

Minkejja l-Artikolu 4(4) tar-Regolament (KE) Nru 1501/95, l-iskadenza għas-sottomissjoni
tal-offerti għall-ewwel sejħa parzjali għall-offerti għandha tkun is-6 ta' Lulju 2006.

                                                Artikolu 2

Biex offerta tkun valida trid tkun tkopri tal-anqas 1 000 tunnellata.

                                                Artikolu 3

Il-garanzija msemmija fl-Artikolu 5(3)(a) tar-Regolament (KE) Nru 1501/95 għandu tkun ta'
12-il EUR għal kull tunnellata.

                                                Artikolu 4

1. Minkejja l-Artikolu 23(1) tar-Regolament tal-Kummissjoni (KE) Nru 1291/20004, il-
liċenzji tal-esportazzjoni maħruġin skont l-Artikolu 8(1) tar-Regolament (KE) Nru 1501/95
għandhom, għall-iffissar tal-perjodu tal-validità tagħhom, jitqiesu bħala maħruġin dakinhar li
tintefa' l-offerta.

3
       Inkluż il-Kosovo skont ir-Riżoluzzjoni Nru 1244 tal-Kunsill tas-Sigurtà tan-Nazzjonijiet Uniti tal-10 ta'
       Ġunju 1999.
4
       ĠU L 152, 24.6.2000, p. 1. Ir-Regolament kif emendat l-aħħar bir-Regolament (KE) Nru 410/2006 (ĠU
       L 71, 10.3.2006, p. 7).
 ---pagebreak--- 24.12.2008      MT            Il-Ġurnal Uffiċjali ta’ l-Unjoni Ewropea                      613

2. Il-liċenzji tal-esportazzjoni maħruġin skont is-sejħa għall-offerti pprovduta f'dan ir-
Regolament għandhom ikunu validi mid-data tal-ħruġ tagħhom fis-sens tal-paragrafu 1 sa
tmiem ir-raba' xahar ta' wara.

                                           Artikolu 5

L-Istati Membri għandhom jibagħtu lill-Kummissjoni, b’mod elettroniku, l-offerti sottomessi
sa mhux aktar tard minn siegħa u nofs wara l-iskadenza tal-perjodu għas-sottomissjoni tal-
offerti ta’ kull ġimgħa, kif stipulat fl-avviż tas-sejħa għall-offerti, permezz tal-formola
stipulata fl-Anness.

F'każ li ma jkun hemm l-ebda offerta, l-Istati Membri għandhom jinfurmaw lill-Kummissjoni
sa mhux aktar tard mill-iskadenza msemmija fl-ewwel paragrafu.

Il-ħinijiet stipulati għas-sottomissjoni tal-offerti għandhom jikkorrispondu mal-ħin Belġjan.

                                           Artikolu 6

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f‘Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 23 ta’ Ġunju 2006.

Ghall-Kummissjoni
Mariann FISCHER BOEL
Membru tal-Kummissjoni
 ---pagebreak--- 614                    MT           Il-Ġurnal Uffiċjali ta’ l-Unjoni Ewropea                   24.12.2008

                                                  ANNESS

      Għoti ta’ kull ġimgħa tar-rifużjoni fuq l-esportazzjoni tal-qamħ komuni lejn ċerti pajjiżi
                                                 terzi

                                                  Formola5

                                   (Ir-Regolament (KE) Nru 936/2006)

                                (Skadenza għas-sottomissjoni tal-offerti)

                   1                              2                                 3

        In-numerazzjoni tal-         Il-kwantità (f’tunnellati)          Ir-rata tar-rifużjoni għall-
             offerenti                                                esportazzjoni (f’EUR għal kull
                                                                                  tunnellata)

    1

    2

    3

    eċċ.

5
           Għandha tintbagħat lid-DĠ AGRI (l-Unità D.2).